¿Khitis aka Oraqe apnaqaski?
¿Aka Oraq apnaqerejj . . .
Diosäpachati?
jaqëpachati?
Supayäpachati?
¿KUNSA BIBLIAJJ YATICHI?
‘Taqe aka Oraqpachajj Supayan munañapankiwa.’ (1 Juan 5:19, Qullan Arunaka.)
“Diosan Yoqapasti Supayan luratanakap tʼunjiriwa jutejja.” (1 Juan 3:8.)
¿KUNJAMSA UK YATIÑAJJ YANAPTʼÄTAM?
Kunatsa aka Oraqen jan waltʼäwinakajj utji ukwa amuyäta (Apocalipsis 12:12).
Suma chuymampiw jutïr urunak suytʼäta (1 Juan 2:17).
¿KUNTÏ BIBLIAJJ YATICHKI UKAJJ CHEQAW SISSNATI?
Jïsa, uk kimsa toqet uñjañäni:
Supayan apnaqäwipajj tʼunjatäniwa. Jehová Diosaw Supayan apnaqäwip qʼal tukjañ amtawayi. ‘Supayaruw tukjä’ sasaw Jupajj arsuwayi ukat kuna jan walinaktï Supayajj utjayawayki ukanaksa askicharakiniwa (Hebreos 2:14).
Jesucristow Diosan ajllit apnaqerejja. Supayajj jan sinttʼasiri ukat jupatakik taqe kuns muniri akapach apnaqeriwa, ukampis Jesusajj janiw ukhamäkiti. Jesusan apnaqäwipat parlkasajja, Diosajj akham siwa: “Jupaw jan kunan jaqenakat khuyaptʼayasini, aynachtʼat jaqerus yanaptʼani [...]. Jupaw tʼaqhesiñ taypit waysuni” sasa (Salmo 72:13, 14).
Diosajj janipuniw kʼariskaspati. Jïsa, ‘Diosajj janiw kʼariskaspati’ sasaw Bibliajj qhan yatichi (Hebreos 6:18). Ukhamajj kunapachatï Diosajj kuns arsu ukhajja, Jupajj phoqhapuniniw sasaw atinissna (Isaías 55:10, 11). Ukat ‘akapacha apnaqerejj jaqsutäniwa’ sasaw Diosajj arsuwayaraki (Juan 12:31).
LUPʼIÑATAKI
Supayan jan apnaqatäjjani ukhajja, ¿aka Oraqejj kunjamäjjanisa?
Aka jiskʼa tʼaqanakaw uk sum qhanañchi: SALMO 37:10, 11 ukat APOCALIPSIS 21:3, 4.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn